**Zmluva o dielo č. ...../ 2018 /VDaŽP**

uzavretá v zmysle ustanovení § 536 a nasl. zákona č. 513/1991 Zb. Obchodný zákonník v znení neskorších predpisov

# Zmluvné strany

## Objednávateľ: Mestská časť Košice – Sídlisko KVP

## Sídlo: Trieda KVP č. 1, 040 23 Košice

Štatutár: Ing. Alfonz Halenár, starosta mestskej časti

Bankové spojenie: Prima banka Slovensko a.s., pobočka Košice

Číslo účtu: SK46 5600 0000 0005 3629 8001

IČO: 00691089

(ďalej len „objednávateľ “)

Zhotoviteľ:

Sídlo:

V zastúpení :

IČO:

DIČ :

Bankové spojenie:

IBAN:

(ďalej len „zhotoviteľ“)

**Článok I.**

**Predmet zmluvy**

* 1. Zhotoviteľ na základe tejto zmluvy sa zaväzuje vykonať pre objednávateľa dodávku prác, služieb a tovarov špecifikovaných vo Výzve na predloženie cenovej ponuky zákazky **„Údržba detských a športových ihrísk na území Mestskej časti Košice – Sídlisko KVP“** vrátane prílohy č. 1 k výzve: Návrh na plnenie kritérií na vyhodnotenie ponúk
  2. Rozsah prác určí písomne objednávateľ.
  3. Zhotoviteľ vykoná práce podľa pokynov objednávateľa a podľa výsledkov kontrol detských ihrísk. Zistené skutočnosti uvedie do kníh detských ihrísk.

**Článok II.**

**Miesto a termín poskytnutia služby**

2.1. Miesto poskytnutia služby: detské a športové ihriská na území Mestskej časti Košice - Sídlisko KVP.

2.2. Zhotoviteľ vykoná práce na základe písomného vyzvania objednávateľa, ktoré bude zhotoviteľovi doručené e-mailom. Zhotoviteľ vykoná práce v nasledujúcich lehotách:

- v prípade stavu ohrozujúceho bezpečnosť sa zhotoviteľ zaväzuje vykonať práce do 24 hodín od vyzvania objednávateľom.

- v ostatných prípadoch sa zhotoviteľ zaväzuje vykonať práce bez zbytočného odkladu, najneskôr však do 48 hodín od vyzvania objednávateľom.

2.3. Uvedené lehoty môžu byť podľa charakteru prác, poveternostných a klimatických podmienok zmenené na základe rozhodnutia objednávateľa.

**Článok III.**

**Cena za poskytnutú službu**

* 1. Zmluvné strany sa dohodli na cene, ktorá je výsledkom prieskumu trhu zo dňa 23.2.2018 pre predmet zmluvy podľa čl. 1 a predstavuje jednotkové ceny:

|  |  |  |  |
| --- | --- | --- | --- |
| **Názov položky** | **MJ** | **Jednotková cena bez DPH** | **Jednotková cena s DPH** |
| nové oplotenie detských ihrísk (výroba, povrchová úprava, montáž) | bm |  |  |
| nové oplotenie športových ihrísk (výroba, povrchová úprava, montáž) | bm |  |  |
| oprava detských a športových zariadení a oplotenia detských a športových ihrísk | hodina |  |  |
| obnova povrchovej úpravy detských a športových zariadení (materiál, práca) vrátane lavičiek | hodina |  |  |
| osadenie nového detského alebo športového zariadenia, presun na iné miesto | hodina |  |  |
| označenie herných prvkov | ks |  |  |
| označenie detského ihriska | ks |  |  |
| prevádzkový poriadok detského ihriska - výlep | ks |  |  |

**Článok IV.**

**Platobné podmienky**

4.1. Zmluvné strany sa dohodli na fakturácií vykonaných prác jedenkrát mesačne vždy

do 15. dňa nasledujúceho mesiaca, a  to za práce vykonané k  poslednému dňu

predchádzajúceho kalendárneho mesiaca.

4.2. Podkladom pre úhradu faktúry je súpis skutočne vykonaných prác potvrdený objednávateľom, doplnený o fotodokumentáciu stavu prác pred a po realizácií diela.

4.3. Cena za práce bude uhradená na základe faktúry vystavenej zhotoviteľom po vykonaní prác objednaných v zmysle čl. II. bodu 2.2. zmluvy a následnom odovzdaní prác objednávateľovi..

4.4. Lehota splatnosti faktúry je do 30 dní odo dňa doručenia faktúry objednávateľovi. Cenu za služby sa objednávateľ zaväzuje zaplatiť bezhotovostným prevodom na účet zhotoviteľa.

4.5. Zhotoviteľ zodpovedá za správnosť a úplnosť faktúry, ktorá musí mať náležitosti v zmysle zákona č. 222/2004 Z.z. o dani z pridanej hodnoty v znení neskorších predpisov. Ak faktúra nebude obsahovať všetky náležitosti daňového dokladu, objednávateľ je oprávnený vrátiť ju zhotoviteľovi na doplnenie alebo prepracovanie. V tomto prípade lehota splatnosti začne plynúť dňom nasledujúcim po dni doručenia opraveného dokladu.

**Článok V.**

**Podmienky vykonania diela**

5.1. Práce a ich rozsah budú vykonané podľa požiadavky objednávateľa na základe výzvy emailom, v zmysle čl. I. a II. zmluvy. Na priebeh a prevzatie prác zo strany objednávateľa budú určení príslušní zamestnanci oddelenia Výstavby, dopravy a životného prostredia MČ Košice – Sídlisko KVP.

5.2. Zhotoviteľ sa zaväzuje vykonať objednané práce vo vlastnom mene, na vlastnú zodpovednosť a v dohodnutom termíne. Zodpovedá za kvalitu vykonaných prác, za jeho technickú správnosť a súlad so všetkými platnými predpismi a normami (najmä STN-EN 1176:2009). Zhotoviteľ znáša zodpovednosť za škody pri realizácií prác až do termínu prevzatia vykonaných prác objednávateľom.

5.3. Zhotoviteľ je povinný odstraňovať odpady a nečistoty, ktoré vzniknú jeho činnosťou pri realizácií prác na vlastné náklady.

5.4. Povinnosť vykonať práce bude splnená riadnym ukončením, odovzdaním a prevzatím prác v zmysle tejto zmluvy.

5.5. Zhotoviteľ zodpovedá za zabezpečenie bezpečnosti a ochrany zdravia pri práci a požiarnej ochrany svojich zamestnancov, prípadne iných osôb, ktoré sa zdržujú v mieste realizácie predmetu zmluvy. Zhotoviteľ zodpovedá za všetky škody, ktoré spôsobí počas výkonu prác v zmysle tejto zmluvy.

5.6. Zhotoviteľ vyhlasuje, že má oprávnenie vykonávať činnosť, ktorá je predmetom tejto zmluvy a že bude všetky práce vykonávať s náležitou odbornou starostlivosťou. Uskutočňovanie prác bude zabezpečovať pracovníkmi so zodpovedajúcou kvalifikáciou.

5.7. Zhotoviteľ poskytuje záruku na vykonané práce v rozsahu podľa tejto zmluvy. Záručná doba je 36 mesiacov a začína plynúť odo dňa prevzatia diela objednávateľom.

5.8. Prípadné nedostatky alebo nedorobky predmetu zmluvy bude objednávateľ reklamovať písomne u zhotoviteľa, a to bezodkladne po ich zistení.

5.9. Zhotoviteľ sa zaväzuje, že počas záručnej doby odstráni nedostatky alebo nedorobky bezplatne v lehote do 10 dní po uplatnení reklamácie objednávateľom.

**Článok VI.**

**Doba platnosti a skončenia zmluvy**

6.1. Táto zmluva sa uzatvára na dobu určitú do 31.12.2018

6.2 . Zmluvu je možné ukončiť predčasne, a to jedným z nasledovných spôsobov:

a) dohodou

b) odstúpením od zmluvy v prípade, ak tak stanovuje táto zmluva alebo Obchodný zákonník

6.3. Objednávateľ môže odstúpiť od zmluvy, ak zhotoviteľ podstatným spôsobom poruší zmluvné podmienky dohodnuté v tejto zmluve. Pri odstúpení od zmluvy táto končí dňom doručenia písomného oznámenia o odstúpení od zmluvy druhej zmluvnej strane.

6.4. Za podstatné porušenie zmluvných povinností sa považuje:

a) ak zhotoviteľ nedodržiava kvalitu vykonávania prác vyplývajúcu pre neho z článku V. ods. 5.2. tejto zmluvy,

b) ak zhotoviteľ neplní akúkoľvek povinnosť vyplývajúcu pre neho z článku  II. tejto zmluvy a to ani po písomnom upozornení zo strany objednávateľa.

c) ak zhotoviteľ nenastúpi na výkon prác pri zhotovení diela v termíne určenom v tejto zmluve

.

**Článok VII.**

**Zmluvné pokuty**

7.1. Ak objednávateľ bude v omeškaní s úhradou faktúry, zhotoviteľ je oprávnený fakturovať objednávateľovi úroky z omeškania vo výške 0,5 % z dlžnej čiastky za každý deň omeškania.

7.2. Ak zhotoviteľ nedodrží zmluvné lehoty na vykonanie prác podľa článku II., bod 2.2. zmluvy, je objednávateľ oprávnený fakturovať zhotoviteľovi zmluvnú pokutu vo výške 50 € ( slovom päťdesiat eur) za každý deň omeškania bez ohľadu na rozsah prác, ktoré sú v omeškaní.

7.3. V prípade, že zhotoviteľ neodstráni vady v kvalite prác v lehote dohodnutej obidvoma zmluvnými stranami podľa článku V., bod 5.9. zmluvy, je povinný objednávateľovi uhradiť zmluvnú pokutu vo výške 100 € ( slovom jednosto eur) za každú neodstránenú vadu.

**Článok VIII.**

**Záverečné ustanovenia**

8.1. Vzťahy zmluvných strán, ktoré nie sú výslovne upravené touto zmluvou, sa riadia príslušnými ustanoveniami Obchodného zákonníka v platnom znení a  ďalšími platnými právnymi predpismi Slovenskej republiky.

8.2. Zmluvu je možné meniť a dopĺňať len formou písomných dodatkov k tejto zmluve, ktoré budú odsúhlasené a podpísané zástupcami obidvoch zmluvných strán.

8.3. Táto zmluva nadobúda platnosť dňom jej podpísania obidvoma zmluvnými stranami a účinnosť nadobúda v súlade s platnou právnou úpravou.

8.4. Zmluvné strany vyhlasujú, že si zmluvu prečítali, jej obsahu porozumeli,  že nebola uzavretá v  tiesni, alebo za nevýhodných podmienok a  na základe súhlasu s jej obsahom ju vlatnoručne podpisujú.

8.5. Táto zmluva je vyhotovená v  štyroch rovnopisoch, z  ktorých každý má platnosť originálu, pričom po jej podpísaní obe zmluvné strany obdržia dva rovnopisy.

V Košiciach, dňa ..................................

Za objednávateľa : Za zhotoviteľa:

................................................... ..............................................

Ing. Alfonz Halenár

starosta mestskej časti

**Príloha č. 1 k výzve: Návrh na plnenie kritérií na vyhodnotenie ponúk**

|  |  |  |  |
| --- | --- | --- | --- |
| **Názov položky** | **MJ** | **Jednotková cena bez DPH** | **Jednotková cena s DPH** |
| nové oplotenie detských ihrísk (výroba, povrchová úprava, montáž) | bm |  |  |
| nové oplotenie športových ihrísk (výroba, povrchová úprava, montáž) | bm |  |  |
| oprava detských a športových zariadení a oplotenia detských a športových ihrísk | hodina |  |  |
| obnova povrchovej úpravy detských a športových zariadení (materiál, práca) vrátane lavičiek | hodina |  |  |
| osadenie nového detského alebo športového zariadenia, presun na iné miesto | hodina |  |  |
| označenie herných prvkov | ks |  |  |
| označenie detského ihriska | ks |  |  |
| prevádzkový poriadok detského ihriska - výlep | ks |  |  |